**\_\_. tétel: A szövegfonetika helyes használata**

**A verbális kommunikáción** a nyelvi kódolású kommunikációt értjük, vagyis a beszédet, vagy az írást. Az átadott információnak ez csak a kisebb részét teszi ki.

A **nonverbális kommunikáción** többféle dolgot értünk, és ezek mindig tudatosak és akaratlagosak. Ide tartozik a megjelenés, ruházkodás, hajviselet. A testbeszéd: testtartás, mimika, gesztikuláció, távolságtartás, szemkontaktus. Beszédünket kísérik és kiegészítik a **szöveg- és mondatfonetikai eszközök:**

**A hangsúly** a bizonyos szótagokra jutó hangerőtöbbletet, nyomatékot jelenti. Így azok a szótagok a hangsúlyosak, melyeket nyomatékosítunk. A többi átlagos erővel mondott szótag hangsúlytalan. Megkülönböztetünk szó-, szakasz- és mondathangsúlyt.

**A hangerő** megválasztása a beszéd céljától függ, az érzelmi lényegkiemelés egyik eszköze lehet. De nem szabad elkiabálni a beszédet, mert nem lesz elég meggyőző. A beszéd elején célszerű nagyobb hangerőt választani, a későbbi váltás pedig fölkelti a hallgatóság figyelmét.

**A hanglejtés** a hangmagasság beszéd közbeni változása, dallama (intonáció). Ez több tényezőt tartalmaz – hangfekvés, hangköz. Érzelmi és értelmi különbségeket jelez.

**A hangszín** a beszédhangok színezetének egymáshoz való viszonya. Mindenkinek van természetes és jellegzetes hangszíne, amiről fel lehet ismerni őket. De ezt meg is lehet változtatni, ha beszéd témája úgy kívánja.

**A beszédszünet** fontos része a beszédnek. Célja lehet belégzés, hatáskeltés. Tagolja a beszédet, elválasztja az egybe nem tartozó részeket és összerakja az egybetartozókat, miközben erősítik a hangot és időt hagynak a hallgatóságnak a gondolkodásra. A szünet hosszát a beszéd éljának megfelelően kell megválasztani.

**A beszédtempó** egy retorikai eszköz a fontos dolgok elkülönítésére, ugyanis ezeket lassabban, a lényegtelent jobban hadarva mondjuk. A szünet előtt is lassítjuk a tempót.

\_

Feladatok: **Olvasd fel a következő versrészletet! Hogyan használtad a mondat- és szövegfonetikai eszközöket?**

**Petőfi Sándor: Nemzeti dal (részlet)**

***„Talpra magyar, hí a haza!***

***Itt az idő, most vagy soha!***

***Rabok legyünk vagy szabadok?***

***Ez a kérdés, válasszatok! –***

***A magyarok istenére***

***Esküszünk,***

***Esküszünk, hogy rabok tovább***

***Nem leszünk!”***

A hangerő legyen fokozott, utalva az érzelmi túlfűtöttségre. A kérdő mondat hanglejtése emelkedő-eső, a felkiáltó mondaté ereszkedő. A vers felolvasása előtt szünetet kell tartani, a szerző és a cím elhangzása után, majd a „válasszatok” után is. A fontosabb szavakat ki kell hangsúlyozni, „rabok, „szabadok” ”nem leszünk”. Az első rész tempója lehet gyorsabb, a nép válaszánál a beszédtempó lelassul.